Diari Oficial de la Generalitat Valenciana


Sumari del DOGV 9750, del 21-12-2023 (2023/12597)

RESOLUCIÓ de 12 de desembre de 2023, de la Conselleria d'Educació, Universitats i Ocupació, per la qual s'atribueix la denominació específica de Vicente Verdú a l'Institut d'Educació Secundària número 11, d'Elx.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9750

Data del DOGV
:   21-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12275


Data del document
:   12-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 12 de desembre de 2023, de la Conselleria d'Educació, Universitats i Ocupació, per la qual s'atribueix la denominació específica de Vicente Verdú a l'Institut d'Educació Secundària número 11, d'Elx.  
  
 [2023/12045]  
El Consell Escolar de l'Institut d'Educació Secundària número 11, amb codi de centre 08401471, d'Elx, en la sessió celebrada el 12 de gener de 2023 va aprovar per unanimitat sol·licitar el canvi de denominació específica de l'institut, a fi que passe a denominar-se Institut d'Educació Secundària Vicente Verdú.  
L'Ajuntament d'Elx ha estimat favorablement el canvi de denominació i remet la proposta a la Conselleria d'Educació, Universitats i Ocupació.  
La proposta de canvi de denominació també compta amb l'informe favorable de la Inspecció d'Educació de la Direcció Territorial d'Alacant, de data 27 de juliol de 2023.  
La direcció territorial amb competències en matèria d'educació d'Alacant emet amb data 13 de novembre de 2023 la proposta d'autorització del canvi sol·licitat.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran un nom específic.  
  
El Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, estableix en l'article 5.6 que la denominació específica del centre docent públic podrà modificar-se a proposta del consell escolar del centre, amb l'informe del consell escolar municipal o, si no n'hi ha, de l'ajuntament on estiga radicat, i que la proposta de canvi inclourà la nova denominació i un informe en el qual es justifique la conveniència del canvi. La conselleria competent en matèria d'educació podrà no tindre en consideració la proposta anterior quan hi haja raons legals, d'interés general o circumstàncies justificatives que ho requerisquen. També estableix, en l'article 5.8 que no es podrà assignar, en el mateix municipi, la mateixa denominació específica que la d'un centre ja existent o una que puga induir a error o confusió.  
  
En el Registre de centres docents de la Comunitat Valenciana no figura inscrit cap altre centre en la localitat d'Elx amb la denominació proposada.  
Vista la proposta del director general de Centres Docents, de conformitat amb esta i en l'exercici de les atribucions conferides per l'article 28 de la Llei 5/1983, de 30 de desembre, del Consell; per l'article 89 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; per l'article 4 del Decret 139/2023 de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i en virtut de la delegació establida en la Resolució de 13 d'abril de 2022, resolc:  
  
Primer  
Autoritzar la modificació de la denominació específica de l'IES número 11, amb codi de centre 33000721, d'Elx, que passa a denominar-se IES Vicente Verdú.  
  
Segon  
El canvi de denominació s'inscriurà en el Registre de centres docents de la Comunitat Valenciana i es publicarà en el Diari Oficial de la Generalitat Valenciana.  
  
Tercer  
La present resolució tindrà efectes a partir de l'endemà de publicar-se en el Diari Oficial de la Generalitat Valenciana.  
  
  
  
Contra la present resolució, que posa fi a la via administrativa, podrà interposar-se un recurs de reposició en el termini d'un mes a partir de l'endemà de ser publicada en el Diari Oficial de la Generalitat Valenciana, davant del mateix òrgan que ha dictat la resolució, de conformitat amb el que es disposa en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 12 de desembre de 2023.- El conseller d'Educació, Universitats i Ocupació (p. d. R 13 d'abril de 2022; DOGV 29.04.2022), el secretari autonòmic d'Educació: Daniel McEvoy Bravo.